Sagunt protagonista en el col·loqui de l'Associació de directius i empresaris logístics
12 de desembre 2018

![](/media/i0ydryar/69_c_quico-fernandez.jpg)  

L'Associació de directius i empresaris logístics Propeller València celebrarà demà dijous 13 de desembre, un esmorzar-col·loqui que tindrà lloc en l'Hotel Las Arenas. L'alcalde de Sagunt, Quico Fernández, exposarà en esta trobada una ponència titulada “Sagunt, node logístic i econòmic de referència en el sud d'Europa”. En esta ponència tindrà com a objectiu promocionar el municipi i establir contactes amb els representants d'altres plataformes logístiques per a destacar com a punts importants de la ciutat de Sagunt les seues infraestructures com poden ser el port marítim, parcs industrials com Parc Sagunt, Camí La Mar, i Sepes principalment, vies terrestres, connexions ferroviàries, entre d’altres, a més d'altres aspectes importants de la ciutat com el patrimoni de l'històric monumental i industrial i els seus recursos mediambientals.

  

L'esdeveniment consistirà en una presa de contacte amb els socis assistents. L'alcalde intervindrà durant 20 minutos i després de l'esmorzar es donarà pas al torn de preguntes dels socis en el qual podran exposar les seues qüestions a viva veu i per escrit. 

  

Esta associació té per objectiu promoure i fomentar el desenvolupament de la marina mercant, la logística i el transport per qualsevol mitjà, englobant a tots els sectors lligats directa o indirectament a esta activitat.

  

Propeller València aglutina més d'un centenar dels més representatius directius i empresaris de tots els sectors logístico-portuaris de València, tant en en l'àmbit empresarial com en l'àmbit d'associacions d'empreses o d'institucions. Com és Aurelio Martínez, president de l'Autoritat Portuària de València; Vicente Boluda, president d'Associació Valenciana d'Empresaris (AVE) i de l'Associació Naviliera Valenciana; Salvador Navarro, president de la Confederació Empresarial Valenciana (CEV); José Vicente Morata, president de la Cambra de Comerç de València; Francisco Corell, president de la Federació Valenciana d'Empresaris Transportistes; Luis Rosa, president de l'Associació de Transitaris; Emilio Guardiola, president del Col·legi d'Agents de Duanes. ​

*   [](http://www.facebook.com/sharer.php?u=https://aytosagunto.es/va/actualitat/sagunt-protagonista-en-el-col-loqui-de-l-associació-de-directius-i-empresaris-logístics/ "Facebook")
*   [](http://twitter.com/share?url=https://aytosagunto.es/va/actualitat/sagunt-protagonista-en-el-col-loqui-de-l-associació-de-directius-i-empresaris-logístics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-protagonista-en-el-col-loqui-de-l-associació-de-directius-i-empresaris-logístics/ "Linked In")
*   [](mailto:?body=https://aytosagunto.es/va/actualitat/sagunt-protagonista-en-el-col-loqui-de-l-associació-de-directius-i-empresaris-logístics/)